|  |  |
| --- | --- |
| Naziv obveznika: Gradsko kazalište Požega | Broj RKP-a: 32711 |
| Sjedište obveznika: 34000 Požega | Matični broj: 00959448 |
| Adresa sjedišta obveznika: Trg Svetog Trojstva 20 | OIB: 79173679205 |
| Razina: 21 | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2019. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U  kazalištu se ustrojavaju sljedeći odjeli:

a) Umjetničko-produkcijski i edukacijski odjel

b) Administrativno-računovodstveni odjel

c) Propagandno-informacijski

d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno-scenskih uprizorenja. Ciljani broj premijera po sezoni je šest - što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine požeštine. Tako nastaju začudne predstave koje po cijeloj Hrvatskoj pronose dobar glas o postojanju  kazališne svijesti Požege.

Radom Male škole kazališta (MŠK) i Srednjoškolske kazališne družine (SKAD)  Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ BILANCU**

1. AOP 015 – Uredska oprema i namještaj – smanjenje u odnosu na prethodnu godinu zbog isknjiženja dotrajale opreme koja je na adekvatan način zbrinuta

2. AOP 017 – Oprema za održavanje i zaštitu – smanjena u odnosu na prethodnu godinu zbog isknjiženja dotrajale opreme koja je na adekvatan način zbrinuta

3. AOP 021 – Uređaji, strojevi i oprema za ostale namjene – tijekom godine, nabavljen je novi projektor

4. AOP 078 – Potraživanja od zaposlenih – smanjena u odnosu na prethodnu godinu jer su Odlukom otpisana nenaplaćena i zastarjela potraživanja na temelju Presude K-8/07-58

5. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 42.322 kn

6. AOP 165 – Obveze za zaposlene – manje su odnosu na prošlu godinu zbog smanjenja broja zaposlenih

7. Gradsko kazalište Požege nema sudskih sporova niti ispravka vrijednosti potraživanja.

**BILJEŠKE UZ PR-RAS**

1. AOP 064 – Tekuće pomoći proračunskim korisnicima iz proračuna koji im nije nadležan – prihod ostvaren od strane Ministarstva kulture za programsku djelatnost kazališta.

2. AOP 126 – Prihodi od pruženih usluga – prihod je veći u odnosu na prošlu godinu, a odnosi se na najam dvorane i malu školu kazališta

3. AOP 149 – Rashodi za zaposlene – smanjenje u odnosu na prethodnu godinu zbog jednog manje zaposlenog

4. AOP 181 – Intelektualne i osobne usluge – rashod se odnosi na plaćanje naknada glumcima, a veći je u odnosu na prethodnu godinu

5. AOP 341 – Rashodi za nabavu nefinancijske imovine – veći u odnosu na prošlu godinu jer je nabavljeno više opreme tijekom godine

6. AOP 632 do 636 – Gradsko kazalište Požega ostvarilo je tekući manjak u iznosu 18.678 kn što s prenesenim viškom iz prethodne godine u iznosu 10.211 kn čini konačni rezultat u iznosu 8.467 kn – manjak prihoda i primitaka za pokriće u sljedećem razdoblju.

**BILJEŠKE UZ PR-RAS-funkcijski**

1. AOP 112 – Služba kulture – ukupni rashodi u iznosu 2.003.576 kn prema funkcijskoj klasifikaciji se odnose na službu kulture.

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na smanjenje promjene obujma imovine za isknjiženje opreme po inventuri u iznosu 55.784 kn

2. AOP 032 i 033 – Potraživanja za prihode poslovanja i Potraživanja od prodaje nefinancijske imovine – odnosi se na smanjenje promjene obujma imovine za otpis nenaplaćenih i zastarjelih potraživanja na temelju Presude K-8/07-58.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 128.568 kn od čega 1.520 kn dospjelih obveza, a 127.048 kn nedospjelih obveza (računi i plaća za 12. mjesec).

Požega, 30. siječnja 2020.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnatelj:

Kazmir Balog